খাবার, ধন সম্পদ সবই আছে, কিন্তু না খেয়ে বিছানায় পঁচে পঁচে মরতে হলো! এদেরই কর্মকান্ড গুলো সমাজের শান্তিতে ঢেলে দিছে অশান্তির আগুন, যে আগুনে আজ জ্বলে পুরে ছাড়খার সমাজের সম্প্রীতি। আর লাগিয়েছে ভাইয়ে ভাইয়ে, ভাই বোনে, বাপ বেটাতে, চাচা ভাতিজায়, এমনকি মা ছেলেতে দ্বন্দ্ব। আর মাঝখানে নিজেরা ঢুকে ওই সংসারে আগুন লাগিয়ে সংসারটাকে পুড়িয়ে নামিয়েছে পথে! জমিগুলো কেনার ধান্দা ছিল, কিনে নিয়েছে। তো আজ ওই পরিবার অন্যের বাড়িতে কাজ না করলে খাবে কি? এই হলো গ্রাম্য রাজনীতি! এই রাজনীতিরই শিকার আজ আমাদের বংশে অনেকের মত গোটা পৃথিবীর অনেকেই। কারণ ওখানেও যে ছিল/আছে ঐ শয়তানের অনুসারীরা। ওদের একটি কাজ হলো মানুষকে এমন এমন কাজে লাগিয়ে দেয়া যাতে সে এমন নেশায় পড়বে, কেউ আর ফিরাতে পারবেনা। তেমনি একটি হলো টাকা দিয়ে তাস খেলাতে উদ্বুদ্ধ করা। তো ব্যস, হয়ে গেল! খেলা চলছে তো চলছেই, কে পারে ওদের থামাতে! ওরা কি কারো খায় না পড়ে? ওরা তো নিজের টাকায় খেলতেছে। কার বাপের কি? আর পিছনেতো আছেই ঐ যে কুচক্রীর দল! লাগলে টাকা ধার দেয়, আর এভাবেই একদিন ধারের টাকা শোধাতে জমি দিয়ে দেয়। তো ওদের পরিকল্পনাতো সফল, আর প্রায় নিঃস্ব ফাঁদে পা দেয়া লোকগুলি আজ। এভাবেই প্রায় সর্বশান্ত আজ বেশ ক’টি পরিবার। এদের আজ অন্যের বাড়িতে কাজ করে খাওয়া ছাড়া বিকল্প কোনো পথ নেই। কিন্তু কিছু রয়েই গেছে ওই খেলার তালে। কারণ, ওদের বাপ যা রেখে গিয়েছিল সেই সম্পত্তির কিছুটা এখনো বাকি আছে! ওটুকুও তো খোয়াতে হবে, তাইনা? মানে পুরাপুরি অভাব এখনো আসে নাই। তাই চলছে খেলা।